ఈవీఎంలను ట్యాంపరింగ్ చేసి చూపించాలన్న ఈసీన్యూఢిల్లీ, మే 20 (ఆంధ్రజ్యోతి): సవాల్కు సై అన్న కేంద్ర ఎన్నికల కమిషన్ అందుకు వేదికను, తేదీని ప్రకటించింది.ఎలక్ట్రానిక్ ఓటింగ్ యంత్రాల (ఈవీఎం)ను టాంపర్ చేయవచ్చన్న సవాల్ జూన్ 3 నుంచి ప్రారంభమవుతుందని వెల్లడించింది. ఇందుకు దేశ రాజధానిలోని కేంద్ర ఎన్నికల సంఘం ప్రధాన కార్యాలయమే వేదికని చెప్పింది. దేశంలోని అన్ని జాతీయ, రాష్ట్ర రాజకీయ పార్టీలూ ఇందులో పాల్గొనవచ్చని బహిరంగ సవాల్ విసిరింది. అయితే, ఇందులో ఏయే పార్టీలు పాల్గొనాలని భావిస్తున్నాయో 26వ తేదీ సాయంత్రం ఐదు గంటల్లోపు తెలపాలని కోరింది.ఐదు రాష్ట్రాలకు ఇటీవల జరిగిన అసెంబ్లీ ఎన్నికల్లో ఈవీఎంలను టాంపర్ చేశారని ఆమ్ ఆద్మీ పార్టీ సహా వివిధ రాజకీయ పార్టీలు ఆరోపించిన విషయం తెలిసిందే. దాంతో, అఖిలపక్ష సమావేశం ఏర్పాటు చేసిన సీఈసీ నసీం జైదీ.. ఈవీఎంలను టాంపర్ చేయడం సాధ్యం కాదని ప్రకటించారు. గత అసెంబ్లీ ఎన్నికల్లో ఉపయోగించిన ఈవీఎం ఇస్తామని, దానిని టాంపర్ చేయవచ్చని సవాల్ చేశారు. ఈ నేపథ్యంలోనే, శనివారం ఆయన విలేకరులతో మాట్లాడారు. ‘‘మా ఈవీఎంలకు పటిష్ఠ భద్రతా ప్రమాణాలు ఉన్నాయి. వాటిని టాంపర్ చేయడం సాధ్యం కాదు. ఈవీఎంల్లోని అంతర్గత సర్క్యూట్ను మార్చడం అసాధ్యం. వాటిని టాంపర్ చేయవచ్చన్న సవాల్ జూన్ 3న ప్రారంభమవుతుంది’’ అని ఆయన ప్రకటించారు. ఈవీఎంల విశ్వసనీయతపై సందేహాలు వ్యక్తం చేసిన వ్యక్తులు ఇప్పటి వరకూ అందుకు ఆధారాలు కానీ, తమ ఆరోపణకు తగిన సాక్ష్యాలు కానీ చూపలేదని తప్పుబట్టారు.రెండు సవాళ్లు.. నాలుగు ఈవీఎంలుఈవీఎంల సదస్సులో రెండు రకాల సవాళ్లు ఉండనున్నాయి. మొదటి సవాల్లో భాగంగా, ఇటీవల ఎన్నికలు జరిగిన గోవా, పంజాబ్, ఉత్తరప్రదేశ్, మణిపూర్, ఉత్తరాఖండ్ల్లోని ఏవైనా నాలుగు పోలింగ్ బూతల్లో ఉపయోగించిన ఏవైనా నాలుగు ఈవీఎంలను రాజకీయ పార్టీలు ఎంపిక చేసుకోవచ్చు. ఆ నాలుగు ఈవీఎంలనూ ఏవైనా 4 రాష్ట్రాల నుంచి కానీ లేదా వాటిలో ఏ రాష్ట్రం నుంచి అయినా ఎంపిక చేసుకోవచ్చు. ఆ తర్వాత రాజకీయ పార్టీల ప్రతినిధులకు 4 గంటల సమయం ఇస్తారు. ఆ సమయంలో ఈవీఎం ఫలితాన్ని తారుమారు చేయగలగాలి.ఈవీఎం పనికి రాకుండా పోయినా, తర్వాత కూడా పాత ఫలితాలే పునరావృతం అయితే, సదరు ప్రతినిధి ‘విఫలం’ అయినట్లు భావిస్తారు. ఇక, రెండో సవాల్లో భాగంగా, ఇటీవలి ఐదు రాష్ట్రాల ఎన్నికల్లో ఓటింగ్కు ఉపయోగించడానికి ముందే ఈవీఎంలను హ్యాక్ చేసినట్లు నిరూపించాలి. ఇందులో భాగంగా, సా్ట్రంగ్ రూమ్ల్లో భద్రపరచిన సీల్డ్ ఈవీఎంలను  పార్టీల ప్రతినిధులకు ఈసీ ఇస్తుంది. ఇటీవలి అసెంబ్లీ ఎన్నికల్లో నిర్దిష్ట బూతలో సదరు ఈవీఎం నమోదు చేసిన ఫలితాన్నే పునరావృతం చేసేలా దానిలోని కోడింగ్ను పార్టీల ప్రతినిధులు మార్చాల్సి ఉంటుంది. ఈవీఎం పనికి రాకుండా పోయినా, ఎవరికి నొక్కితే వారికే ఓట్లు పడినా వారు విఫలమైనట్లు భావిస్తారు.
eevaemlanu tampering chesi chuupinchaalanna eeseenyuudillii, mee 20 (aandhrajyoti): savaalku sai anna kendra ennikala kamishan anduku vedikanu, teedeeni prakatinchindi.electronic oting yantraala (evm)nu tamper cheyavachanna sawal joon 3 nunchi praarambhamavutundani velladinchindi. induku desha raajadhaanilooni kendra ennikala sangham pradhaana kaaryaalayame vedikani cheppindi. desamloni anni jaateeya, rashtra rajakeeya paartiiluu indulo paalgonavacchani bahiranga sawal visirindi. ayithe, indulo eye paarteelu paalgonaalani bhavistunnayo 26va tedee saayantram aidu gantallopu telapaalani korindi.aidu rashtralaku iteevala jarigina assembley ennikallo eevaemlanu tamper chesarani aam aadmi party sahaa vividha rajakeeya paarteelu aaropinchina vishayam telisinde. daamto, akhilapaksha samavesam erpaatu chesina cc naseem jaidii.. eevaemlanu tamper cheyadam saadhyam kaadani prakatinchaaru. gatha assembley ennikallo upayoginchina evm istamani, daanini tamper cheyavachani sawal chesaru. ee nepathyamlone, sanivaaram aayana vilekarulatho matladaru. ‘‘maa eeveemlaku patishta bhadrata pramaanaalu unnaayi. vaatini tamper cheyadam saadhyam kaadu. eevllloni antargata sarkyuutnu marchadam asaadhyam. vaatini tamper cheyavachanna sawal joon 3na praarambhamavutundi’’ ani aayana prakatinchaaru. eevaemla vishwasaneeyatapai sandehaalu vyaktam chesina vyaktulu ippati varakuu anduku aadhaaraalu cony, tama aaropanaku tagina saakshyaalu cony chuupaleedani tappubattaaru.rendu savaallu.. naalugu eevlulueeeveeela sadassulo rendu rakala savaallu undanunnaayi. modati savaallo bhagamga, iteevala ennikalu jarigina gova, panjab, uttarapradesh, manipur, uttaraakhandlloni evaina naalugu poling boothallo upayoginchina evaina naalugu eevaemlanu rajakeeya paarteelu empika chesukovachhu. aa naalugu eevaemlanuu evaina 4 rashtrala nunchi cony leda vaatilo e rashtram nunchi aina empika chesukovachhu. aa tarvaata rajakeeya paarteela pratinidhulaku 4 gantala samayam istaaru. aa samayamlo evm phalitaanni taarumaaru cheyagalagaali.evm paniki rakunda poina, tarvaata kuudaa paata phalitaale punaraavrutam ayithe, sadaru pratinidhi ‘viphalam’ ayinatlu bhaavistaaru. ika, rendo savaallo bhagamga, iteevali aidu rashtrala ennikallo otingku upayoginchadaaniki munde eevaemlanu hack chesinatlu niroopinchaali. indulo bhagamga, satrang roomllo bhadraparachina seald eevaemlanu  paarteela pratinidhulaku eesee istundi. iteevali assembley ennikallo nirdishta boothalo sadaru evm namodu chesina phalitaanne punaraavrutam chesela daanilooni kodingnu paarteela pratinidhulu marchalsi untundi. evm paniki rakunda poina, evariki nokkithe vaarike otlu padina vaaru viphalamainatlu bhaavistaaru.